ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Viedeň
Termín:			29.06.2016
Prijímajúca organizácia:     	Crans Montana Forum on Central to Far – Eastern Europe , 					27 th Annual session
Adresa:			PALAIS NIEDERÖSTERREICH
				Herrengasse 13
				1010 Vienna, Austria

Účel cesty:	Crans Montana Forum je švajčiarska mimovládna medzinárodná 				organizácia, ktorá má globálny význam a pôsobí od roku  1986. Pri 				príležitosti 27. výročného zasadnutia Crans Montana Forum 				organizovala stretnutie na vysokej úrovni s cieľom zlepšiť povedomie 			ohľadom spolupráce vlády s oblasťou športu a diskutovala o 				primeranej politike ako zlepšiť riadenie športu v súlade s etikou. Na uvedené 		zasadnutie bola osobne pozvaná riaditeľka ADA SR, 	ktorá predniesla krátku 		prednášku ohľadom aktivít ADA SR.

Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	29. jún  2016 	14.30  – 21.00 hod.
	
Navštívená organizácia:	Crans Montana Forum 

Kontaktované osoby:	Angela Melo , riaditeľka divízie pre etiku, mládež a šport
	Jean-Paul Cartero, čestný predseda a zakladateľ organizácie Crans Montana Forum

Kontaktné adresy:	Adresár nezverejňujeme. 

4.	PRIEBEH ROKOVANÍ

	Sekcia venovaná športu, vláde a etike prebiehala formou otvorenej diskusie. Úvodné slovo predniesol  pán Jean-Paul Cartero (čestný predseda a zakladateľ organizácie Crans Montana Forum. Nasledovala pani Angela Melo. Zdôraznili významnú úlohu športu v spoločnosti. Šport predstavili ako hlavný nástroj v procese vzdelávania. Ako dôležitý prostriedok, ktorý napomáha k povedomiu vlastnej dôstojnosti, k dôstojnosti druhých a rešpektuje spoločnosť so svojimi základnými morálnymi pravidlami. Šport je hlavnou súčasťou mladej generácie, preto sa podieľa na formovaní osobnosti pri  dospievaní a súčasne u mnohých zotrváva až do dospelosti. Avšak nadmerne konzumná spoločnosť a prítomnosť negatívnych javov v športe ako je match-fixing, doping, násilnosti na štadiónoch môžu šport poškodzovať. Preto treba rozvíjať diskusie na medzinárodnej úrovni a pokúsiť sa nájsť  možné riešenia pre dosiahnutie čistoty športu. Na uvedenom fóre vystúpilo celkovo 11 pozvaných špeciálnych hostí z rôznych krajín a rôznych institúcií ako predstaviteľ z Katalánska, predstaviteľ z Asociácie letných olympijských federácií, predstaviteľ CAS, zástupca pre medicínu FIFA, predstaviteľ INADO, športový právnik zo Švajčiarska, predstaviteľka z národnej farmaceutickej asociácie z Francúzska.
	Za ADA SR bol odprezentovaný príspevok, v ktorom bola predstavená nová legislatívna úprava antidopingu na Slovensku, certifikácia ISO 9001:2008, predstavenie kampane v boji proti dopingu. Na koniec prebehla diskusia medzi pozvanými hosťami a ostatnými účastníkmi uvedeného fóra.	

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-		kooperácia Antidopingovej agentúry SR s ostatnými medzinárodnými športovými organizáciami v boji proti dopingu v športe,
-		kooperácia Antidopingovej agentúry SR  s národnými vládnymi inštitúciami, národnými športovými organizáciami v boji proti dopingu v športe.

6.	PRÍNOS 
	
	 Aktívna účasť národnej antidopingovej organizácie na uvedenom medzinárodnom podujatí 	má veľký význam z hľadiska prezentácie Slovenskej republiky a predstavenia aktivít v boji 	proti dopingu na národnej úrovni. Uvedené zasadnutie bolo organizované v spolupráci s 	Organizáciou spojených národov pre výchovu, vedu a kultúru (ďalej len „UNESCO“). 	Spolupráca prispieva aj k plneniu Medzinárodného dohovoru proti dopingu v športe (ďalej 	len „Dohovor UNESCO“). Účelom tohto dohovoru je stratégia UNESCO podporiť prevenciu 	a boj proti dopingu v športe s cieľom principiálnej eliminácie dopingu v športe.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 30.06. 2016	Schválil: 	Mgr. Helena Poláková, PhD.
						vedúca služobného úradu